**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 13.07.2022, ora 08.00 – 14.07.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.07.2022, ora 07.00**

**RÂURI**

**Debitele au fost, în general, staționare**, exceptând cursul mijlociu și inferior al Someșului și cursurile superioare și mijlocii ale Crișurilor, unde au fost în ușoară scădere.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Târnave, Timiș, Moravița, Nera, Cerna, Siret (exceptând cursurile superioare ale Sucevei, Moldovei, Trotuşului, Buzăului şi cursul superior şi mijlociu al Bistriţei), unii afluenţi ai Jiului, Oltului, Vedei şi pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, staționare**, exceptând Vișeul, Iza, Turul, cursurile mijlocii și inferioare ale Someșului, Crișurilor și Mureșului, unde vor fi în ușoară scădere.

Sunt posibile ușoare creșteri de debite pe unele râuri mici din zonele montane, cu o probabilitate mai mare în nordul țării, datorită precipitațiilor sub formă de aversă, slabe cantitativ, prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 13-14.07.2022 **a fost** **staţionar, având valoarea de 2700 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost relativ staţionare pe sectoarele Gruia-Calafat și Cernavodă-Tulcea şi în scădere pe sectorul Bechet-Călăraşi.

**Debitul la intrarea în ţară** (secţiunea Baziaş) **va fi** **staționar (2700 m3/s).**

În aval de Porțile de Fier debitele vor fi relativ staţionare pe sectoarele Gruia-Corabia şi Isaccea-Tulcea și în scădere pe sectorul Turnu Măgurele-Galaţi.

**Alimentări cu apă**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a municipiului București:

-r. Argeș: Ac. Zăvoiul Orbului 25.0 mc/s;

-r. Dâmbovița: ac. Văcărești: 4,7 mc/s;

-CA2: 2.0 mc/s;

-Deriv. Mircea Vodă: 1,2 mc/s.

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**Judeţul Iași:**

Se aplică situaţia de restricţii în alimentarea cu apă pentru piscicultură la folosinţele:

\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.

\* SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor.

\* SC MIHPES SRL Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.

**A.B.A. Jiu**

Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

**A.B.A. Dobrogea-Litoral**

Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită **faza de atenționare/avertizare** de către **A.B.A. Buzău-Ialomița, A.B.A. Prut și S.G.A. Tulcea** pentru folosințele se alimentează cu apă din fluviul Dunărea, de **la Chiciu (km 375) -Isaccea– Tulcea- braț Chilia- bra**ț **Sulina.**

**A.B.A. Ialomiţa-Buzău**

Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a „Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

**2.** **Situaţia meteorologică în intervalul 13.07.2022, ora 08.00 –14.07.2022, ora 06.00**

**În ţară,** valorile termice diurne au fost apropiate de mediile climatologice, exceptând areale din centru și nord-est, unde s-au situat sub normalul perioadei, iar în orele dimineților vremea s-a menținut răcoroasă în majoritatea zonelor. Pe parcursul zilei cerul a fost variabil, cu înnorări în general persistente și temporar averse slabe local în Moldova, pe alocuri în nordul și estul Transilvaniei și izolat în Maramureș, iar din date radar spre seară și în nord-estul Munteniei și nordul Dobrogei, în timp ce pe timpul nopții s-a înseninat treptat în mare parte din țară. Ziua vântul a prezentat intensificări temporare la munte, mai ales pe creste, cu rafale ce au depășit 90...100 km/h în nordul Carpaților Orientali, dar local și la viteze mult mai mici și în restul teritoriului. Temperaturile maxime s-au încadrat între 18 grade la Darabani şi 31 de grade la Săcuieni, Chișineu-Criș, Arad, Sânnicolau Mare, Jimbolia, Timișoara, iar la ora 06.00 temperaturile erau cuprinse între 5 grade la Întorsura Buzăului și 22 de grade la Mahmudia.

**Observaţie:** în intervalul de diagnoză au fost în vigoare 3 atenționări cod galben pentru fenomene meteorologice periculoase imediate emise de către SRPV Bacău.

**La Bucureşti** valorile termice diurne s-au situat în continuare în jurul celor normale specifice perioadei, însă în orele dimineților a fost răcoare. Cerul a fost variabil, mai mult senin noaptea, iar vântul a suflat slab şi moderat. Temperatura maximă a fost de 29 de grade la Afumați și Băneasa şi 30 de grade la Filaret, iar la ora 06.00 se înregistrau 12 grade la staţia meteo Băneasa şi 16 grade la Afumaţi și Filaret.

**3. Prognoza meteorologică în intervalul 14.07.2022, ora 08.00–15.07.2022, ora 8.00**

**În ţară,** valorile termice vor creşte semnificativ, astfel că vremea va deveni călduroasă în majoritatea zonelor; temperaturile maxime se vor încadra în general între 27 și 34 de grade. Cerul va fi variabil, cu înnorări temporare la munte, unde izolat - după-amiaza - în special în zona Carpaților Orientali, vor fi posibile ploi slabe, trecătoare. Vântul va sufla slab şi moderat. Minimele termice vor fi cuprinse între 12 și 22 de grade, mai scăzute în depresiunile Carpaților Orientali.

**La Bucureşti,** vremea va fi frumoasă și se va încălzi semnificativ față de zilele anterioare, devenind călduroasă. Cerul va fi mai mult senin, iar vântul va sufla slab până la moderat. Temperatura maximă va fi de 32...33 de grade, iar cea minimă de 17...18 grade, ușor mai scăzută în zona periurbană.

***II. CALITATEA APELOR***

**Pe Marea Neagră**

**A.B.A. Dobrogea-Litoral** informează că la data de 13.07.2022 a fost prezenţa unui delfin eșuat în staţiunea Eforie Nord, în zona plaja Ingrid.

**Pe râurile interioare**

**S.G.A. Dâmboviţa, A.P.M. Dâmboviţa și G.N.M-C.J. Dâmboviţa** informează că la data de 13.07.2022, la ora 14:30, în zona Staţiei de Injecţie Petrom Moreni s-a produs o poluare cu ţiţei a 2 mp de sol și a râului Cricovul Dulce pe o lungime de 25 m ca urmare a coroziunii conductei Conpet Teiș-Moreni. **Măsuri:** s-a izolat tronsonul de conductă prin închiderea ventilelor, echipa de intervenţie Ploiești-Băicoi a montat 6 baraje absorbante pe cursul de apă, s-a răspândit material absorbant biodegradabil.

Pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 12.07.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE